Boek: Beatrix sê: Raak Tunisiese hekel baas | Maroela Media
Tunisiese hekelwerk is ŉ baie ou hekeltegniek wat tans ŉ oplewing beleef. In die verlede was Tunisiese hekel sinoniem met dik, swaar komberse, maar deesdae breek hekelaars weg van dié tradisionele styl en eksperimenteer met opwindende nuwe steke en tegnieke. Nou bestaan Tunisiese hekel uit fraaie kantpatrone, interessante vorms en kleurryke ontwerpe!
Beatrix sê: Raak Tunisiese hekel baas is ŉ volledige gids wat jou leer om dié gewilde hekeltegniek te bemeester. Met die hulp van pragtige volkleurfoto’s leer jy stap-vir-stap sowat 40 verskillende steke en ander hekelkunsies ken.
Hoe om verskillende hekelpenne vir Tunisiese hekelwerk te gebruik
Hoe om patrone te lees en diagramme te verstaan
Waarvoor afkortings en simbole in Tunisiese hekel staan
Hoe om probleemareas raak te sien en reg te maak
Hoe om 40 verskillende steke te maak
Hoe om kleure en fatsoene in patrone te verweef
Beatrix Snyman is ŉ kundige hekelaar wat reeds sedert 2012 hekelklasse en -werkswinkels aanbied. Sy ontwikkel oorspronklike hekelpatrone en het ook haar eie reeks alpakka- en merinohekeldraad.